
Бүген, “Республика Татарстан” 95 еллык юбилеен бәйрәм иткән көндә, ТР Президенты Рөстәм Миңнеханов редакциягә килеп, “туры элемтә” аша газета укучылар белән аралашты. Президентка сорау, теләк-тәкъдимнәр бирү мөмкинлеге хакында берничә көн алдан хәбәр ителгәнгә, күп шалтыратулар алдан ук кабул ителеп, сораулар тупланган иде, иң бәхетлеләргә исә бүген Президент белән турыдан-туры аралашырга насыйп булды.

Татарстанның Чистай районы Олы Бахта елгасы аша салынган күпернең яңасы 4 айда төзелеп бетергә тиеш, ә ул вакытка кадәр транспорт хәрәкәтен сыйфатлы әйләнгеч юлдан оештыру зарур. Бүген бу хакта Татарстан Премьер-министры Илдар Халиков гадәттән тыш вәзгыять урынында булгач белдерде.

Бүген “Казан ярминкәсе” ААҖ дә ТР Мәгариф һәм фән, ТР хезмәт, мәшгуллек һәм социаль яклау министрлыклары, Казан шәһәре мэриясе ярдәме белән “Мәгариф. Карьера” XII махсуслаштырылган күргәзмәсе ачылды.
Рәсми Татарстан